કેનેડામાં સારી નોકરી અપાવી દેવાની લાલચ આપી ગુજરાતી યુવકોને યુગાન્ડા બોલાવી તેઓને બંધક બનાવી યુવકોના પરિવારજનોને ફોન ઉપર ધમકી આપી ખંડણી માંગવાના રેકેટનો યુગાન્ડા પોલીસે પર્દાફાશ કર્યો છે અને આ રેકેટમાંથી મહેસાણા અને પાટણ સહિત ચાર ગુજરાતી યુવકોને છોડાવી તેઓને હેમખેમ બહાર કાઢી એક ભારતીય સહિત બે ખંડણીખોરને ઝડપી લીધા છે અને ખંડણીખોરોનો ઈતિહાસ બહાર કાઢી અગાઉ કેટલા લોકો પાસેથી ખંડણી પડાવી છે તે મામલે વધુ તપાસ હાથ ધરી છે.